胡執禮

胡執禮（），字汝立，號雅斋，陝西行都司永昌衛人，民籍，明朝政治人物。

 生平 
嘉靖三十四年（1555年）乙卯科陝西鄉試第五十三名舉人。嘉靖三十八年（1559年）中式己未科會試第九十四名，三甲第七十九名進士。初授保宁府推官，升刑部主事，改吏部，升文选司郎中，隆慶六年（1572年）十二月升通政司右通政、提督謄黃，万历二年（1574年）九月升太僕寺卿，三年九月升光禄寺卿，四年三月升太常寺卿，五年升應天巡撫右副都御史，七年十月升户部右侍郎，八年十月升户部左侍郎總督倉場，九年三月被論告病归。十二年三月起兵部左侍郎、管南京兵部右侍郎事，尋被御史譚耀、張文耀參其行事酷狠，被勒令致仕。十五年四月再起總督倉場户部左侍郎，十七年六月與妻同日卒，贈戶部尚書，予祭葬如例《甘肃通志》：胡执礼字汝立兰州人嘉靖三十八年进士初授保宁府推官发奸摘伏知府罗绅叹为老吏不如升刑部主事改吏部拔淹滞起遗佚歴太常卿巡抚应天饬江防广储饷更置守令蠲恤㷀黎纠债帅肃军伍纲目悉举张居正私憾余懋学江文辉因丝绢鼓噪事移书执礼欲将二人名入疏内执礼不可止擒首恶又生员吴仕期撰欲上居正书谳者罗织其词坐余江以罪㑹稿于执礼执礼曰杀人媚人吾不为也又特疏王锡爵之孝以刺居正三年升户部侍郎督仓塲以居正忌抗疏归后起户部左侍郎卒。。

 家族 
曾祖胡昱；祖父胡景華，貢士；父胡岳，典膳。母劉氏。慈侍下。子大年、有年、允年。

参考文献
《明故正議大夫总督倉場户部左侍郎詔贈户部尚書雅斋胡公配淑人陳氏合葬墓誌銘》賜進士及第光禄大夫太子太保禮部尚書兼武英殿大學士知制誥經筵事修國史玉牒总裁太原王錫爵撰銘賜進士第资善大夫都察院掌院事左都御史前刑部尚書李世達書

Category:胡姓
Category:明朝保宁府推官
Category:明朝刑部主事
Category:明朝吏部主事
Category:明朝吏部郎中
Category:明朝右通政
Category:明朝太仆寺卿
Category:明朝光禄寺卿
Category:明朝太常寺卿
Category:明朝应天巡抚
Category:明朝户部右侍郎
Category:明朝户部左侍郎